A magánszemély kommunális adójáról szóló …/2024. önkormányzati rendelet indokolása:

Általános indokolás


A helyi adókról szóló 1990. évi C. törvény felhatalmazása és rendelkezései szerint Kiskőrös Város Önkormányzat Képviselő-testülete az önkormányzat illetékességi területén bevezette a magánszemély kommunális adóját. 
A magánszemély kommunális adója éves mértéke 2012. január 1. óta változatlan.

A helyi adókról szóló 1990. évi C. törvény 6. § -a szerint az önkormányzat adómegállapítási joga többek között arra terjed ki, hogy a már bevezetett adót módosítsa, az adó mértékét megállapítsa. 

Az önkormányzati költségvetési egyensúly, a bevételek növelése érdekében indokolt a magánszemély kommunális adója adómértékének az emelése.

A rendelet-tervezet az adómérték emelés mellett az adómentességek körét továbbra is fenntartja. Adókötelessé válik viszont a külterületen fekvő telek és a 62. év felettiek 50 %-os adómentességének feltétele 65. életév betöltéséhez kötődik. 

Az adóalanyok teherviselő képességét tekintve nem jár aránytalan teherrel az adómérték emelése tekintettel az átlagbérek növekedésére és figyelemmel arra is, hogy a helyi adót évente két részletben – március 15. és szeptember 15. napjáig – kell megfizetni, és ennek megfelelően éves szinten a legtöbb adóalanyt érintő lakásonkénti 6000 forint javasolt emelés 3000 forint többlet befizetést okoz félévente. 
Kiskőrös Város Önkormányzata Képviselő-testületének a magánszemélyek kommunális adójáról szóló 23/2015.(XI.26.) önkormányzati rendelet 2025. január 1-jétől hatályos módosítása érinti az önkormányzati rendelet bevezető részét és valamennyi szakaszát, ezért célszerű a magánszemély kommunális adójára vonatkozó rendelkezéseket újraszabályozni. 


A rendelet-tervezet részletes indokolása:

Az 1. §-hoz

A magánszemély kommunális adó évi mértékét tartalmazza ez a szakasz.

Ezek az adómértékek a 2024. évi adómaximum (38.769,2 Ft/adótárgy) mértékének 
a) 46,42 % -a a 100 m2 -nél nem nagyobb hasznos alapterületű lakás esetén, 
b) 56,74 %-a a 100 m2 hasznos alapterületet meghaladó lakás esetén, 
c) 12.89 % -a  a nem lakás céljára szolgáló épület, épületrész és 
d) 25,79 %-a telek esetén. 

A 2. §-hoz

Az adómentességek, adókedvezmények körét rögzíti ez a szakasz.

Hatályon kívül helyező rendelkezést tartalmaz ez a szakasz. A rendelet hatályba lépésével hatályát veszti a magánszemélyek kommunális adójáról szóló 23/2015. (XI.26.) önkormányzati rendelet.


A 4. §-hoz

Hatályba léptető rendelkezést tartalmaz ez a szakasz.

